**IGRA ULOGA (eng: ROLE PLAY)**

**PREDSTAVLJANJE PLANA REVIZIJE KLIJENTIMA**

1. **UVOD**

Cilj ove igre uloga je da učesnici vežbaju predstavljanje svojih predloga plana revizije klijentima i/ili odboru za reviziju.

Plan revizije je rezultat rada jedne od grupa na sastanku u Sankt Petersburgu nakon izvođenja vežbe o korišćenju procene rizika za efikasnije planiranje i raspodelu resursa interna revizija, odnosno vežbe o uticajima procene rizika na ukupno godišnje planiranje rada interne revizije.

1. **OPŠTE INFORMACIJE**

Tabela u nastavku teksta sadrži informacije o subjektima revizije koji čine revizorski univerzum i koje je vaša jedinica interne revizije obavezna da revidira na godišnjem nivou, kao i informacije o predloženoj strategiji revizije.

Pretpostavka za ovu igru uloga je da se sektor interne revizije nalazi u Ministarstvu za saobraćaj i puteve, kao i da su sve oblasti delovanja ministarstva takve da mogu da se uključe u aktivnosti interne revizije.

Decentralizovana interna revizija je relativno nova funkcija u javnoj upravi. Služba interne revizije je uspostavljena odlukom vlade iz 2009, a počela je sa radom 2010. godine. Vaš zadatak je da planirate aktivnosti revizije za 2014. godinu.

Decentralizovani sektor interne revizije ima tim od dva revizora (jednog rukovodioca revizije i jednog revizorskog pripravnika). Rukovodilac revizije je član Instituta internih revizora, a drugi član tima ima diplomu iz oblasti ekonomije. Do sada je sektor interne revizije u svom radu najveću pažnju poklanjao aktivnostima vezanim za primenu metodologija za inspekciju i kontrolu, te stoga ima prilično ograničeno iskustvo u vezi sa planiranjem rada revizije na osnovu procene rizika i specijalizovanim oblastima revizije.

U 2014, potencijalni revizorski univerzum ili opseg rada interne revizije u okviru Ministarstva za saobraćaj i puteve obuhvata X procesa. Ukupan rashodni budžet ministarstva u 2014. godini je 100 miliona evra, dok prihodni budžet iznosi 10 miliona. Od toga je 60% sredstava (60 miliona) predviđeno na ime rashoda za zaposlene, 10 miliona (10%) za ostale tekuće rashode, dok je iznos od 30 miliona (30%) predviđen za kapitalne rashode. Izvor prihoda ministarstva su naknade za izdavanje dozvola vlasnicima putničkih i teretnih vozila.

1. **PREGLED STRATEŠKOG PLANA I GODIŠNJEG PLANA INTERNE REVIZIJE**

**A. Pregled strateškog plana:**

* Pregled procene rizika: *[Popuniti tokom pripreme igre uloga]*
* Analiza raspoloživih resursa (kapaciteta) i čovek/dana:

|  |  |  |  |
| --- | --- | --- | --- |
|  | GIR | IR |  |
| Ukupno vreme u 2014. godini  | 200 | 200 |  |
| obuka | 10 | 20 |  |
| planiranje | 20 | 10 |  |
| *ad-hoc*  | 50 | 20 |  |
|  | 120 | 150 | 270 |

* Plan raspoređivanja raspoloživih resursa (kapaciteta) interne revizije u naredne tri godine:

|  |  |  |  |  |
| --- | --- | --- | --- | --- |
| Br. | Revizorski univerzum | Procena ukupnog rizika | Strateški plan | Ukupan broj dana za planirane revizije |
|  |
| 2014 | 2015 | 2016 |   |
| *270* | *270* | *270* |
| 1 | Ljudski resursi | 2,4 |   |  | 80 | 80 |
| 2 | Nabavke  | 4,8 | 160 |   |   | 160 |
| 3 | IT | 2,4 |   |   | 110 | 110 |
| 4 | Planiranje budžeta | 3,6 | 110  |   |  | 110 |
| 5 | Strateško planiranje | 3,5 |  | 160 |   | 160 |
| 6 | Opšta administracija | 4,1 |   | 110 |  80 | 190 |

**B: Godišnji plan revizije za 2014:**

|  |  |  |  |  |  |
| --- | --- | --- | --- | --- | --- |
| **Naziv** | **Vrste revizije** | **Trajanje**  | **Raspored po kvartalima** | **Resursi** | **Pretpostavke** |
| GIR | IR |
| Procena adekvatnosti i efektivnosti (delotvornosti) postupka nabavke u organizaciji   | Revizija sistema | 100 | 1-2 kvartal | 30 | 70 | -Različit pristup nabavkama -Nedovoljna kontrola |
| Procena procesa planiranja budžeta u organizaciji | Revizija sistema | 110 | 2-3 kvartal | 60 | 50 | -Nepostojanje pouzdane baze podataka- Nedovoljna kontrola |
| Procena efektivnosti (delotvornosti) nabavke autobusa | Revizija uspešnosti poslovanja (učinka) | 60 | 3-4 kvartal | 30 | 30 | -Nepostojanje planiranja-Sumnja na prevaru- korupciju |
| *Ukupno:* | 270 |  | *120* | *150* |  |

**Struktura Ministarstva za saobraćaj i puteve**

Generalni direktorati

Sektor za administraciju i ljudske resurse

Sektor za privredu i planiranje

Sektor za međunarodne odnose i bezbednost

Sektor za internu reviziju

Generalni sekretar

Ministar

Državni sekretar

Direktorat za vazdušni saobraćaj

Direktorat za drumski saobraćaj

Direktorat za vodni saobraćaj

**Tabela 1: Revizorski univerzum**

| **Institucija** | **Budžetski rashodi** | **Budžetski prihodi** | **Ostale relevantne informacije** |
| --- | --- | --- | --- |
| 1. Ministarstvo saobraćaja i puteva
 | 100 mil. evra  | 10 mil. evra  | Ministarstvo za saobraćaj i puteve je zaduženo za sprovođenje vladine politike unapređivanja nacionalnih autoputeva u skladu sa međunarodnim standardima. Nakon 20 godina zanemarivanja, stanje putne mreže je prilično loše. Zbog toga od 2010. godine vlada redovno objavljuje planove za kompletnu obnovu 300 km mreže nacionalnih autoputeva koja će prema planu trajati do kraja 2015. godine.Tokom 2013, premijer je razrešio ministra saobraćaja i puteva sa dužnosti, a nakon optužbe da je pokušao da utiče da se svi ugovori za projekte izgradnje puteva dodele jednom izvođaču njegov slučaj je predat Komisiji za borbu protiv korupcije.Ovaj slučaj se i dalje istražuje, a novi ministar se javno obavezao da će svi budući postupci dodele ugovora na tenderu za izgradnju puteva biti transparentni, pošteni i da će obezbediti najbolju vrednost za uloženi novac.Budžetom je predviđeno 60 miliona evra (60%) na ime rashoda za zaposlene. Platama i ostalim primanjima zaposlenih upravlja se preko centralizovane agencije zadužene za realizovanje svih plaćanja za zaposlene u javnoj upravi.Na osnovu podataka utvrđeno je da je u prethodnih nekoliko godina na platnom spisku ovog ministarstva bio jedan broj fiktivno zaposlenih lica. Ovakva praksa je bila moguća u vreme kada je upravljanje platnim sistemom bila isključiva odgovornost resornih ministarstava.Nakon uvođenja sistema centralizovanog informacionog sistema upravljanja platim sistemom i kadrovima, kontrola nad celokupnim procesom upravljanja isplatama primanja zaposlenih postala je bolja i efikasnija naročito kada je u pitanju sprečavanje i detektovanje pokušaja manipulisanja procesima vezanim za platni sistem. U najnovijem izveštaju generalnog revizora koji se odnosi na sistem kontrole isplata primanja zaposlenih potvrđen je visok stepen opšte bezbednosti i kontrole pristupa, kao i sposobnost sistema da onemogući i na vreme detektuje finansijske prevare ili druge oblike manipulisanja platnim spiskom.Tekući rashodi koji se ne odnose na primanja zaposlenih predviđeni su budžetom u iznosu od 10 miliona evra (10%) u 2014. Ovaj iznos je razdeljen na sledeće stavke: * Gorivo za Ministarstvo za saobraćaj i puteve: 1 milion
* Komunalne usluge (struja, gas, voda, telefon i internet): 3 mil.
* Kancelarijski materijal: 4 milion
* Troškovi popravki i održavanja Ministarstva za saobraćaj i puteve: 0,25 miliona
* Troškovi putovanja u zemlji: 0,10 miliona
* Troškovi putovanja u inostranstvu: 0,25 miliona
* Održavanje IT opreme: 0,40 miliona
* Subvencija za restoran za zaposlene: 0,10 miliona
* Obuka: 0,50 miliona
* Specijalizovane usluge: 0,40 miliona

Pitanja u vezi sa ostalim tekućim rashodima koji se ne odnose na primanja zaposlenih, a koja su identifikovana u izveštajima interne revizije i generalnog revizora iz prethodnih godina uključuju:* Čuvanje podataka i evidencija o korišćenju službenih vozila ministarstva je bila slaba. Većina vozača nije popunjavala obavezne obrasce za svaku vožnju. Osim toga, količina goriva koja je nabavljana deluje preterano u odnosu na pređenu kilometražu.
* Ministarstvo angažuje konsultante za evaluaciju tendera za specijalizovane usluge izgradnje puteva. Postupak izbora konsultantske kuće kojoj je dodeljen ugovor na period od 5 godina bio je netransparentan i nekonkurentan.
* U nekoliko navrata, avansi koji su isplaćivani za potrebe lokalne i međunarodne obuke nisu razduženi kroz dokaze o izvršenim rashodima (fakture, hotelski računi, avio karte, itd).
* Ne postoji služba za centralizovane nabavke u okviru ministarstva što znači da svaka jedinica sprovodi sopstvene postupke nabavke. Ovakva praksa je skuplja zbog toga što se ne koriste povoljnosti dobijanja popusta kod kupovina na veliko.
* Jedan broj zaposlenih u ministarstvu poseduje službene mobilne telefone. U izveštaju je navedeno da je plaćanje mesečnih računa realizovano bez stvarnih provera da li su mobilni telefoni korišćeni u službene ili privatne svrhe.
* Poslednjih pet godina, ministarstvo je angažovalo uvek istu firmu za popravku i održavanje vozila.
* Ministarstvo nema metodologiju na osnovu koje se vrši obračun visine subvencija za restoran za zaposlene ministarstva. U zadnje tri godine, odluke o visini subvencija donosio je zamenik ministra na osnovu lične proizvoljne procene. Naokolo kruže priče da je sestra zamenika ministra vlasnik firme koja vodi restoran.
* U 2013, generalni revizor je objavio izveštaj o reviziji uspešnosti poslovanja ministarstva (revizija učinka) koji se konkretno odnosi na ostvarene rezultate u procesu uspostavljanja i održavanja standarda i robusnih mehanizama interne kontrole. Jedan od ključnih nalaza ovog izveštaja o izvršenoj reviziji uspešnosti poslovanja odnosi se na standard internih kontrola. Naime, iako je ministarstvo usvojilo međunarodne standarde internih kontrola, nije postojao adekvatan nadzor primene ovih standarda. U izveštaju se dalje navodi da je pronađeno veoma malo dokaza o tome da se principi COSO modela upravljanja rizicima u potpunosti primenjuju.

Predviđeni kapitalni rashodi za 2014. godinu iznose 30 miliona evra (30%). Ovaj iznos je razdeljen na sledeći stavke: * Popravka nacionalnih autoputeva: 20 miliona
* Održavanje putne mreže: 5 miliona
* Nabavka 50 autobusa za potrebe javnog saobraćaja: 5 miliona

Pitanja u vezi sa kapitalnim rashodima koja su identifikovana u izveštajima interne revizije i generalnog revizora iz prethodnih godina uključuju sledeće:* Ministarstvo je zaduženo za koordinaciju i nadzor izvođača koji pružaju usluge popravki nacionalnih autoputeva. Ova zaduženja ministarstva podrazumevaju da kvalitet popravki i vreme utrošeno za završetak radova moraju biti u skladu sa uslovima ugovora. U izveštaju generalnog revizora navodi se da ministarstvo nije uspešno obavljalo ulogu koordinacije i nadzora zbog nedostatka tehničkih kapaciteta.
* U poslednjih nekoliko godina, ministarstvo je većinu ugovora o popravci puteva dodeljivalo samo jednoj lokalnoj firmi. Tačnije, ova firma je do sada dobila 90% od vrednosti svih ugovora koji se odnose na popravku puteva.
* Ministarstvo nema višegodišnje planove koji sadrže program prioriteta za održavanje puteva.
* Ne postoji biznis plan ili bilo kakvo obrazloženje za planiranu nabavku 50 autobusa.

Izvori prihoda ministarstva:* Naknade za izdavanje dozvola za komercijalna vozila: 6 miliona evra
* Naknade za izdavanje dozvola za privatna vozila: 2 miliona evra
* Prihod od naplate putarine za korišćenje nacionalnih autoputeva: 2 miliona evra

Pitanja koja su identifikovana u izveštajima interne revizije i generalnog revizora iz prethodnih godina uključuju sledeće:* Ministarstvo nema kompletnu evidenciju o svim privatnim firmama koje poseduju komercijalna vozila. Zbog toga ministarstvo ne zna koliko komercijalnih vozila ima u zemlji.
* Putarina za korišćenje nacionalnih autoputeva se od vozača prikuplja u gotovini. Jednostavna analiza pokazuje da je izvor ovog prihoda niži od očekivanog koji se računa na osnovu statistike broja i vrste vozila koja koriste nacionalne autoputeve
 |

**IGRA ULOGA (ROLE PLAY)**

**PRVI KORAK:** Na osnovu informacijau tekstu, potrebno je pripremiti kratku prezentaciju rezultata vašeg strateškog plana i predloga plana revizije za narednu godinu (prezentacija ne treba da ima više od pet slajdova). Prilikom izrade prezentacije važno je sledeće:

(a) izbor tema revizije opravdati korišćenjem ukupne ocene rizika

(b) uzeti u obzir moguća pitanja klijenata i vaše odgovore na ta pitanja

**DRUGI KORAK:**  Predstavite svoje predloge klijentu kroz igre uloga (role play)